08/08/2022 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Correción de erros da publicación 2022/4440 publicado o 22/07/22: Resolución do 12/07/22 da X. T. A Coruña, pola que se concede a autorización admtva. previa, construción da instalación de distribución eléctrica en Arteixo (expte.: IN407A2022/32-1)

Expediente-e.: IN407A 2022/32-1 Solicitante: UFD Distribución Electricidad, S. A. Denominación: PUNTO DE ENTRONQUE LMTA AVENIDA FISTERRA, 257. Situación: Concello de Arteixo. FEITOS 1 O día 04.02.2022 Ana María Salgado López, en nome e representación de UFD Distribución Electricidad S. A., solicita ante esta Xefatura Territorial a autorización administrativa previa e autorización administrativa de construción das instalacións do proxecto de execución denominado “punto de entronque LMTA Avenida Fisterra, 257”, coa finalidade de atender petición de ampliación de potencia en Media Tensión para a planta de prefabricados de formigón Áridos Coruña, no lugar de Pedregal, concello de Arteixo, proxéctase un punto de entronque na liña de distribución de media tensión LMT Lareira707 (Lamas 7) para poder facer a derivación ao centro de transformación particualar (15PW53) na nova localización prevista, instalando unha nova liña de media tensión aérea en substitución da existente. Achegan o proxecto que inclúe memoria, planos e orzamento, ao abeiro do artigo 123 do Real decreto 1955/2000 que abrangue os seguintes documentos: · Proxecto de execución denominado PUNTO DE ENTRONQUE LMTA AVENIDA FISTERRA, 257, asinado por D. Susana, Casais Perez, Enxeñeira Técnica Industrial, nº colexiada 2033 de A Coruña, o 27.09.2021. · P ANEXO, asinado por D. Butoi Cubo, John Dennis, Enxeñeiro Industrial, nº colexiado 15.670 de Madrid, o 30.05.2022 2 O proxecto non se someteu ao trámite de información pública, segundo o artigo 50 da Lei 9/2021, do 25 de febreiro, de simplificación administrativa e de apoio á reactivación económia de Galicia (DOG núm.39, do 26 de febreiro do 2021). 3 Consonte os artigos 127.1 e 127.2 do Real decreto 1955/2000, de 1 de decembro, déuselles traslado ás distintas administracións, organismos ou, no seu caso, empresas de servizo público ou de servizos de interese xeral afectadas dunha separata do proxecto, na parte na que a instalación puidera prexudicar a bens e dereitos ao seu cargo, contendo as características da instalación e a documentación cartográfica correspondente. Se lles solicitou o preceptivo informe a Concello de Arteixo e Augas de Galicia. A empresa promotora manifestou a súa conformidade cos condicionados emitidos.4 No expediente consta un informe dos servizos técnicos desta xefatura territorial. CONSIDERACIÓNS LEGAIS E TÉCNICAS 1 O xefe territorial é competente para resolver este expediente segundo o Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia, no Decreto 73/2022, do 25 de maio, polo que se fixa a estrutura orgánica das vicepresidencias e das consellerías da Xunta de Galicia e no Decreto 116/2022, do 23 de xuño, polo que se establece a estrutura orgánica da Vicepresidencia Primeira e Consellería de Economía, Industria e Innovación.2 A lexislación a aplicar neste expediente é a que de seguido se relaciona: A Lei 24/2013, do 26 de decembro, do sector eléctrico. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instruccións técnicas complementarias ITC-LAT 01 a 09. O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23. O Real decreto 842/2002, do 2 de agosto, polo que se aproba o Regulamento electrotécnico para baixa tensión. A Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3 As instalacións atópanse en Lugar Pedregal, no concello de Arteixo e as súas características técnicas son as seguintes: -Actuación nº1.: Substitución de tramo existente LMTA LAR707 (Lamas 7), a 15 kV de 225 m., coa orixe no apoio A8U6JQ36//67 existente a substituír, condutor tipo LA-180 mm 2 e final no apoio A90897NP//69 existente a substituír. Instalación en apoio A8U6JQ36//67 a substituír de seccionador SXS e curceta de derivación. Substitución de apoio A8VAPBRE//68, instalando seccionador SXS, que será o punto de entronque designado para realizar no futuro a nova derivación particular prevista ao CT 15PW53 de Áridos Coruña. Actuación nº2.: Retensado tramo LMTA LAR707 (Lamas 7), a 15 kV de 14 m., coa orixe no apoio A8U6JQ36//67 a substituír, condutor tipo LA-30 mm 2 existente e final no apoio A8UKR62P//67-A-1 existente. Actuación nº3.: Retensado tramo LMTA LAR707 (Lamas 7), a 15 Kv de 77 m., coa orixe no apoio A8U6JQ36//67 a substituír, condutor tipo LA-56 mm² e final no apoio A8SNNJMIR//67-B-1 existente. -Retensado tramo existente LMTA LAR707 (Lamas 7), a 15 kV de 74 m., coa orixe no apoio A90897NP//69 existente a substituír, condutor tipo LA-180 mm² e final no apoio A91RM7AW existente. -Retirada do servizo tramo existente de derivación particular a CT PREPHORBISA (15PW30), a 15 kV coa orixe no apoio A8VAPBRE//68 existente a substituír e final no apoio 68-1 existente.4 O proxecto foi informado positivamente por técnico facultativo en data 2 de xullo de 2022. De acordo con todo o sinalado, RESOLVO 1 Conceder a autorización administrativa previa e a autorización administrativa de construción á dita instalación de distribución eléctrica.2 A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3 Para a posta en funcionamento da instalación autorizada, deberá achegar ante esta xefatura territorial unha solicitude coa cal xuntará a seguinte documentación: I. As declaracións de conformidade relativas ao material ou equipamento, e as certificacións ou homologacións, se procede. II. Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houber, así como das regulamentacións e normas oportunas na montaxe da instalación e posta a punto.4 Esta aprobación outórgase sen prexuízo doutras que sexan de aplicación segundo á lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o Vicepresidente Primeriro e Candea Lahchaichi, Gratiela Ana Caridad e Innovación no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere axeitado. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 12 de xullo do 2022 Isidoro Martínez Arca Xefe territorial da Coruña